cyanic-selkie/wikianc huggingface dataset:
Frederic Conant
Conant vant en olympisk sølvmedalje i seiling under OL 1932 i Los Angeles. Han var med på den amerikanske båten «Gallant» som kom på andreplass i 6-metersklassen bak «Bissbi» fra Sverige.
Rawa
Historie
Elven er kjent for være særdeles forurenset. I 1875 skal elven ha vært krystallklar, men industrialiseringen av Schlesien førte til så mye forurensning at all fisk hadde forsvunnet i 1893. Industri- og byveksten fortsatte utover 1900-tallet og dette kombinert med lite tanker om miljøet førte til ennå dårligere vannkvalitet. I 1992 ble det hevdet at da elven rant ut fra Katowice inneholdt den bare 14 % vann. I dag blir den øvre delen av elven regnet som et kloakksystem og det er planer om å føre hele elven gjennom et vannrenseanlegg. I 1990-årene ble det lagt planer om å bedre vannforholdene og gjenopprette økologien i elven. Så langt er det bygd nye renseanlegg og det er ventet at vannet skal ha blitt kraftig bedret i 2010.
Kustbevakningen
Kustbevakningen er en svensk statlig etat underlagt Justitiedepartementet som utøver overvåkning, tilsyn og kontroll innen sikkerhet, fiske og miljø rundt hele Sveriges kyst. Kustbevakningens virksomhet kan deles inn i følgende områder:
Ashland County (Wisconsin)
Ashland County er et fylke i den amerikanske delstaten Wisconsin. Det ligger nord i staten ved Øvresjøen (Lake Superior) og grenser mot Iron County i øst, Price County i sørøst, Sawyer County i sørvest og mot Bayfield County i nordvest.
Viktor Tsjernomyrdin
Bakgrunn, utdannelse
Viktor Tsjernomyrdin var sønn av en sjåfør. Etter vanlig skolegang arbeidet han frem til 1962 i oljeraffineriet i Orsk som maskinist. Deretter tok han opptaksprøven til den tekniske faghøyskole i Kujbysjev (senere Samara) og studerte der til 1966. I 1972 ble Tsjernomyrdin etter videre studier ved det allsovjetiske tekniske fjernuniversitet dessuten høyere ingeniør.
Statsminister
Tjernomyrdin ble av Boris Jeltsin gjort til visestatsminister med ansvar for energisaker i mai 1992. I desember samme år ble han Russlands statsminister, en post han innehadde fram til 1998.
Bernhard von Loßberg
Krigsinnsats
Sent i 1941 skal Adolf Hitler ha krevd at von Loßberg skulle bli fjernet fra staben ved overkommandoen på grunn av offiserens kritiske holdning til kommando- og kontrollstrukturen ved overkommandoen. Dette førte til at von Loßberg tjenestegjorde ved en rekke mindre viktige poster under resten av krigen.
Estación La Floresta
Geografi
Byen ligger sør i Canelones i Costa de Oro, ved bredden av Río de la Plata.
Den nederlandske reformerte kirke
Den nederlandske reformerte kirke, (på nederlandsk: Nederlandse Hervormde Kerk, eller NHK) var en av mange ulike kirkesamfunn som sprang ut av reformasjonen på 1500-tallet i Europa. Kirkesamfunnet var basert i Nederland og var sterkt influert av Jean Calvin.
Tachibana-wan kraftverk
Tachibana-wan kraftverk er et varmekraftverk i Japan, og ligger i Tokushima-distriktet. Installert produksjonseffekt er 2100 MW, fordelt på 3 like store blokker. Operatør er Shikoku Electric Power Co Ltd.
Liste over Liechtensteins fyrster
En kronologisk Liste over fyrster av Liechtenstein, Liechtensteindynastiet eller Huset Liechtenstein, som oppstod etter slektens ervervelse av herskapet Schellenberg (1699) og grevskapet Vaduz (1712).
Janusz Iliński
Utmerkelser
I tillegg til det norske Krigskorset mottok han den polske Ordenen Virtuti Militari, var ridder av Æreslegionen, mottok Order of the British Empire og ble tildelt Bronze Star og Frihetsmedaljen.
Capability maturity model
Capability maturity model (CMM) er en metode for å evaluere hvor moden en organisasjon er på en skala fra 1 til 5. Metoden ble utviklet ved Software Engineering Institute ved Carnegie Mellon University. Den er i vid bruk innenfor fagfeltet programvareutvikling siden den ble utgitt på 1980-tallet
Émile Baudot
Tidlig bruk
Baudots system ble akseptert av den franske telegrafadminstrasjonen i 1875 og de første testene ble gjennomført mellom Paris og Bordeaux den 12. november 1877. I slutten av 1977 startet en duplex line på 1700 km mellom Paris og Roma.
Doug Mountjoy
Han vant sin første turnering i 1977 etter å ha slått de tidligere verdensmestrene Fred Davis, Alex Higgins underveis til finalen, hvor han vant 7–6 over Ray Reardon i Masters. Noen måneder senere slo han igjen Higgins i første runde av verdensmesterskapet, men tapte kvartfinalen mot Dennis Taylor 11–13. Mot slutten av 1977 kom han til finalen i det første UK Championship som ble arrangert, men han tapte 9–12 mot Patsy Fagan. Året etter vant han turneringen etter 15–9 seier over David Taylor i finalen. Dette året vant han også Pot Black.
Madriu-Perafita-Claror
I UNESCOs begrunnelse for å gi dalområdet verdensarvstatus heter det: Madriu-Perafita-Claror dalen er et mikrokosmos over måten innbyggerne har høstet de sparsommelige ressursene i de høye Pyreneene gjennom de siste tusen år, for å skape et bærekraftig livsmiljø i harmoni med fjellandskapet. Dalen viser hvordan et gammelt kommunalsystem for bestyrelse av jorden har overlevd i over 700 år.
På flukt
Historie
Spillet På flukt ble utviklet av den danske pedagogen og læreren, Steen Cnops Rasmussen og testet av Dansk pædagogisk råd. Røde Kors Ungdom eier rettighetene til På flukt i Norge. Siden oppstarten i 1997 har over 25,000 ungdommer fullført rollespillet. På flukt markerte 10-årsjubileum.
Olav Magne Dønnem
Olav Magne Dønnem (født 21. november 1980) fra Øvre Surnadal er en tidligere norsk skihopper.
Kompetansesenter for IT i helse- og sosialsektoren
Aktuelt
KITHs ansvar ivaretas nå hovedsakelig av Direktoratet for e-helse (opprettet 1. januar 2016).
Simon Darres vei (Oslo)
Det meste av bebyggelsen i veien er rekkehus i OBOS-borettslaget Sørenga, innflyttet i 1964–65. I nr. 49B er Sørhellinga barnehage.
Etnomedisin
Magisk og rasjonell medisin
Det kan ofte være vanskelig å skjelne mellom de rituelle og magiske elementer i utøvelsen og de rasjonelt begrunnede sider av den folkelige medisinske praksis. Det kan dessuten opptre psykologiske ringvirkninger ved bruk av supranormale eller «overnaturlige» handlinger, f.eks. som reaksjon på helbrederens bruk kommandospråk: «Stå opp og gå!»
Årsakssammenheng
I svartebøkene omtales sykdomsdemonene som mara, tussen eller ikti (dvs. gikta), og disse kunne enten være menneskeliknende vesener eller i dyreskikkelser (for eksempel tannverksorm).
Helbrederen
De som drev med helbredelse var gjerne etter sin tilnærmelsesmåte og utøvelse av legerådene omtalt som signere, kloke (koner og menn), runekaller, ganfolk eller trollmenn og –kvinner. Fremgangsmåten var gjerne at en foretok en diagnostisering av sykdommen og dens årsak. I trollformlene foregikk diagnosen ved opplesning av teksten, hvor en hellig person møter sykdomsdemonen og spør den ut hva den har fore. Demonen forteller da hva dens ærend er, for eksempel å knuse marg og bein eller suge blod. Dermed går en over i neste fase hvor den hellige person forviser demonen til et øde sted.
Tsuruga kraftverk
Anlegget ble utbygd omkring årene 1991–2000. Brenselkilden er kull. Teknologien er levert av Toshiba.
Paris–Nice 2009
Deltakende lag
Alle ProTour-lagene, med unntak av Fuji-Servetto, ble invitert, i tillegg til Agritubel, Cervélo TestTeam og Skil-Shimano.
Elling (navn)
Utbredelse
Elling er kjent brukt i Norge fra 1300-tallet. I Sverige har navnet vært mest brukt i Härjedalen. Helling er en norsk dialektform av navnet, kjent fra Vest-Agder.
Rage Against the Machine
Rage Against the Machine (forkortet RATM) er et amerikansk rap rock/alternativ metal-band med politiske tekster. Bandet ble stiftet 1991 og oppløst i 2000. 22. januar 2007 ble det bekreftet at Rage Against the Machine skulle gjenforenes for å holde en konsert på Coachella Valley Music and Arts Festival i 2007. I etterkant av denne konserten har bandet hatt flere opptredener. Rage Against the Machines største hit er sangen «Killing in the Name» fra deres selvtitulerte debutalbum.
Fra bandet ble stiftet og til de ble oppløst i 2000, ga bandet ut fire studioalbum. I 2001 dannet tre av medlemmene (Morello, Commerford og Wilk) sammen med tidligere Soundgarden-vokalist Chris Cornell bandet Audioslave.
Tomato-atsuma kraftverk
Anlegget ble utbygd omkring årene 1995–2000. Brenselkilden er kull. Teknologien
Gubben og katten
Bøker i serien
Årstall for norsk utgave
Kosovos geografi
Kosovo ligger på Balkan og grenser mot Serbia (som ikke har oppgitt suverenitet over området) i nord og øst, Nord-Makedonia i sør, Albania i sørvest og Montenegro i vest. Området har et areal på 10 887 km² og rundt 1,7 millioner innbyggere (2020). De største byene er hovedstaden Priština med rundt 210 000 innbyggere, Prizren i sørvest med rundt 165 000 innbyggere, Pejë i vest med 154 000 innbyggere og Mitrovica i nord med 110 000 innbyggere. Fem andre byer har rundt 100 000 innbyggere.
Topografi
Et av Kosovos mest fremtredende geologiske trekk er Rugovakløften. Den seks km lange kløften langs grensen mot Montenegro ble gravd ut av elva Pećka Bistrica. Kløften ble erklært et beskyttet nasjonalmonument i 1988 og ble inkludert i nasjonalparken Bjeshkët e Nemuna/Prokletije, som ble opprettet i 2012.
Uttaradhyayana sutra
Uttaradhyayana sutra er en hellig tekst i jainismen, og inneholder en innledende undervisning i jainistiske ideer, begreper og etiske idealer. Teksten framstår som undervisning i 36 leksjoner, med Sudharman som lærer og munken Jambu som elev, selv om denne rammefortellingen sjelden er svært synlig. Sudharman (Sudhamma) regnes som hoveddisippelen til jainismens «grunnlegger» Mahavira (599-527 f.Kr.)
Donau
Befolkning, byer og stater i nedbørfeltet
Donaus nedbørfelt utgjør mer enn 801 463 kvadratkilometer og er dermed Europas nest største etter Volga. Det omfatter store deler av det sørlige Mellom-Europa og Sørøst-Europa. Nedbørfeltet berører 20 ulike stater og omfatter en befolkning på 81 millioner mennesker.
Fra kilden i Schwarzwald til elven når Svartehavet berører Donau direkte territoriet til 10 stater. Seks av disse statene, Tyskland, Østerrike, Slovakia, Ungarn, Serbia og Romania har Donau som innlandselv og delvis også grenseelv. For ytterligere fire stater, Kroatia, Bulgaria, Moldova og Ukraina er Donau en ren grenseelv. 1071 kilometer eller 37 % av Donau danner riksgrenser. Nedbørfeltet omfatter deler av territoriet til ytterligere 10 stater som er uten direkte forbindelse med elven. Det dreier seg om Slovenia, Montenegro, Albania, Bosnia-Hercegovina, Nord-Makedonia, Kosovo, Italia, Sveits, Tsjekkia og Polen.
Sideelver
De fleste av de større sideelvene har sine utspring i Karpatene, i de slovakiske fjellene, på Balkanhalvøya og øst i Alpene.
Ungarn
Donau danner deler av den slovakisk-ungarske grensen.
Ved den slovakiske landsbyen Čunovo, deler Donau seg også mot høyre og danner sidegrenen Mosoni-Duna og elveøya Szigetköz. Mosoni-Duna styrer etter kort tid inn i ungarsk territorium. Ved Mosonmagyarovar tar Mosoni-Duna opp i seg Leitha som har sitt utspring i Østerrike. Videre nedover Mosoni-Duna ligger industri-, handels- og universitetsbyen Győr, hvor elven også tar opp i seg Raab. Videre fra Győr fortsetter Mosoni Duna i østlig retning inntil den igjen forenes med Donau.
Mellom Komárom og den slovakiske tvillingbyen Komárno hvor Váh treffer Donau, er det broforbindelse. Videre nedover elven påtreffes Ungarns tidligere hovedstad Esztergom med den enorme Esztergomkatedralen. Esztergom innleder det meget vakre partiet av Donau som går under navnet Donaukneet. Maria Valeria-broen knytter forbindelse til Stúrovo på motsatt side.
Serbia
Fra Batina er Donau grense mellom Kroatia (høyre bredd) og Serbia (venstre bredd). Etter broen mellom Bačka Palanka og den kroatiske byen Ilok fortsetter Donau mot øst og får serbisk territorium på begge sider. Etter en kort strekning når Donau Novi Sad på venstre bredd. Byen er hovedstaden i den autonome serbiske provinsen Vojvodina. Festningen Petrovaradin på motsatt side, fremstår som et markert landemerke. Broene i Novi Sad ble under Kosovokrigen i 1999 ødelagt av NATO. En pongtongbro over elven løste midlertidig transportbehovet over elven. Da broen kun ble åpnet for skipstrafikk en gang per tredje uke, utgjorde den likevel et betydelig hinder for skipstrafikken. Frihetsbroen over Donau ble gjenåpnet 11. oktober 2005. Etter ytterligere 75 kilometer når Donau Beograd ved Savas utløp. Byen er med sine 1,57 millioner innbyggere den tredje største langs Donau og med sin 7000 års historie et av de eldste bebodde steder langs elven. Byens sentrum er den veldige festningen Kalemegdan som troner over Saves munning.
Romania
Etter den historiske byen Isaccea deler elven seg igjen i to, men denne gang for aldri mer å bli samlet. Herfra sprer elven seg i Donaudeltaet. Kiliaarmen bøyer av mot nord i retning av de ukrainske byene Izmail og Kilia, og er grenseelv mot Ukraina til den når Svartehavet. Hovedløpet av Donau går videre mot Tulcea. Like etter Tulcea deler elven seg nok en gang i to, denne gang i Sulinaarmen og Sankt Georgarmen. I Sulina finnes Donaus offisielle nullpunkt og utløpssted i Svartehavet.
Bulgaria
Sideelver fra vest mot øst er bl.a. Timok, Lom, Ogosta, Iskăr, Vit, Osam, Jantra og Rusenski Lom.
Elvens opprinnelige løp
Inntil Saaleistiden (nest siste istid for 188,000 år siden) begynte Rhinen ved den sørvestlige spissen av Schwarzwald. Vannet fra Alpene som i dag renner ut i Rhinen, ble transportert med ur-Donau mot øst, som inntil Saaleistiden rant ut i det vi i dag kaller Altmühl (Altmühldonau) og i Willheimer Trockental langs ruten Willheim-Dolnstein-Eichstätt-Beilngries-Riedenburg. De uttørkede sluktene i dagens Fränkische Alb er deler av leiet for disse tidligere elvene, som var vesentlig større enn dagens Donau. Etter dannelsen av den forsenkningen som i dag utgjør Rhinens øvre leie, endret imidlertid det meste av vannet fra Alpene retning og forsyner i dag Rhinen.
Romerne
Romernes keiser Trajan vernet om rikets grenser og en av hans utfordringer var de krigerske dakerne under ledelse av Decebalus. Dakerne bebodde deler av dagens Romania. De dakiske krigene foregikk fra 101 og 102 fra 106-107. Trajansbroen ble bygget fra 103 til 105 ved garnisonsbyen Drobeta idag Drobeta Turnu Severin ved Jernporten. Broen inspirerte senere til konstruksjonen av Steinerne Brücke i Regensburg. Kampene ved Donau og romernes kryssing av elven er skildret med illustrasjoner på Trajanssøylen i Roma. Trajan bekjempet dakerne, og provinsen Dacia ble deretter etablert. Dacia omfattet Siebenbürgen (Transilvania) og besto til 271. En 40 meter høy Decebalusstatue hugget inn i fjellet ved Orsova i Romania ble fullført i 2004.
Donauschwaberne
Donauschwabere er et samlebegrep for tyske, men også franske, spanske og italienske utvandrere til øst i Mellom-Europa og Sørøst-Europa. Utvandringen foregikk i flere omganger fra slutten av 1600-tallet til andre halvdel av 1800-tallet. Kolonialiseringen av de områdene som tyrkerne hadde forlatt, ble planlagt av habsburgerne i Wien.
Austvatn
Garden ligger ved ei vik på østsida av Storsjøen. Det er denne beliggenheten som har gitt stedet sitt navn. I 1306 var navnet Austan vatn, referert i ei avskrift fra 1397. I 1514 ble det skrevet Austanvattnz og i dansketida dukka det opp i former som Østuattnn, Østuand og Østwatten. På slutten av 1800-tallet ble skrivemåten Austvatn tatt i bruk. Navnet uttales tradisjonelt øusst`vatten, mens yngre uttale ofte er øsst`vatten.
Donau
Nasjonalpark Donau-Auen
Myndighetene hadde opprinnelig planlagt et kraftverk ved Hainburg. Dette kraftverket ville ha ødelagt våtmarkene som nå ligger innenfor parkens grenser. Demonstrasjoner og underskriftskampanjer i 1983-1984 førte til stans i planleggingen og nasjonalparken ble vedtatt i 1996.
Djerdap
Djerdap nasjonalpark på serbisk side av Donau strekker seg over 100 elvekilometer fra byen Golubac til Tekija og dekker et område på totalt 63 680 hektar. Det karakteristiske ved nasjonalparken er de svære juvene kalt Jernporten som Donau flyter igjennom. Parken inneholder også viktige historiske minnesmerker som Golubac festning, Tabula Traiana og Lepenski Vir.
Johannes Hougen
Knut Johannes Hougen (født 26. november 1854 i Kragerø, død 29. juli 1954) var en norsk skolemann og politiker (V).
Donau
Drikkevann
Donau er en viktig drikkevannskilde for ca. 10 millioner mennesker. I Baden-Württemberg får vannverkene i området Stuttgart, Bad Mergentheim, Aalen og Alb-Donau-området dekket ca. 30 % av sitt behov fra Donau. Byer som Ulm og Passau får det meste av sitt drikkevann fra Donau.
Johannes Hougen
Han hadde examen artium fra 1873, og var cand.real. fra 1879. Hougen var lærer ved Gjertsens skole 1876–1880, adjunkt ved Kristiansands skole fra 1880, bestyrer ved Kristiansands tekniske aftenskole med handelsskole 1885–1908 og overlærer ved Kristiansands skole fra 1900. Senere ekspedisjonssjef ved Kirke- og undervisningsdepartementets skoleavdeling i 1908 og 1910–1927. Styreformann i Kringkastingsselskapet, forløperen til NRK, 1928–1933.
Donau
Vannkraft
Det hittil største vannkraftverk i Europa ble i 1972 sluttført ved Jernporten. Prosjektet ble utført i samarbeid mellom daværende Jugoslavia og Romania. Kraftverket dekker 37,1 prosent av Serbias hhv 27,6 prosent av Romanias energibehov og utgjør dermed en av det mest betydningsfulle energikilder for de to landene.
Donald Wills Douglas jr.
Douglas vant en olympisk sølvmedalje i seiling under OL 1932 i Los Angeles. Han var med på den amerikanske båten «Gallant» som kom på andreplass i 6-metersklassen bak «Bissbi» fra Sverige. Seilingene ble gjennomført i Port of Los Angeles mellom 5. og 12. august 1932.
Donau
Vinproduksjon
I Ungarn blir det produsert vin nesten over alt mellom Visegrád og landets sørlige grense. Hovedstaden for den ungarske vinen var tidligere Vác. Under den sosialistiske perioden mistet de tidligere berømte ungarske vinene sterkt sin kvalitet, men etter nittiårene i det 20. århundre opplever den ungarske vinproduksjonen en renessanse.
Donau i kulturen
Donau har selvsagt preget kulturen i nabostatene og i området for øvrig. I tillegg til tallrike eventyr og legender har flere kunstnerne latt seg inspirere av elven.
Det er imidlertid i musikken at man finner det meste kjente verk som identifiseres med elven, nemlig valsen «An der schönen blauen Donau» (norsk: «Ved den vakre blå Donau») av Johann Strauss d.y. Ungarerne beskriver elven som blond (a szöke Duna, norsk: den blonde Donau), mens Jules Verne vurderte å kalle en av sine romaner Le beau Danube jaune (Den vakre, gule Donau). Kunstmalerne i Donauskolen på 1500-tallet hentet inspirasjon fra skogene og åsene langs elven i Tyskland og Østerrike. Bildekunstnerne har også lenge vært oppmerksom på Donaukneets vakre omgivelser.
Hekinan kraftverk
Hekinan kraftverk er et varmekraftverk i Japan. Installert produksjonseffekt er 4100 MW. Operatør er Chubu Electric Power Co Ltd.
Anlegget ble utbygd omkring årene 1995–2000. Brenselkilden er kull.
Charles Smith
Charles E. Smith (født 21. oktober 1889, død 2. januar 1969) var en amerikansk seiler som deltok i de olympiske leker 1932 i Los Angeles.
New age-musikk
Noen artister som gir ut new age-musikk
- J - K - L - M - N
Emmett Davis
Mannskapet på «Gallant» var; Davis, Robert Carlson, Temple Ashbrook, Frederic Conant, Charles Smith og Donald Wills Douglas, Jr..
Kythira
Økonomi
Kun fem av øyas landsbyer ligger ved kysten: Platia Amos, Agia Pelagia, Diakofti, Avlemonas, og Kapsali. Årsaken er tradisjonell; i eldre tider måtte man beskytte seg mot pirater ved å holde til i innlandet. I løpet av juli og august blir det holdt flere tradisjonelle danser i de ulike landsbyene. Disse tiltrekker seg flertallet av øyas befolkning, og den største tilstelningen er festivalen Panagia i Potamos den 15. august og vinfestialen i Mitata den første fredagen og lørdagen i august.
Wasyl Cykwas
Wasyl Cykwas senere William Campbell (født 1914, død juli 2004 i Glasgow) var en polsk-ukrainsk soldat under andre verdenskrig. Han utmerket seg i slaget om Narvik og ble tildelt det norske Krigskorset med sverd for sin innsats og Virtuti Militari.
You Can Have Her
«You Can Have Her» er en amerikansk sang. Melodien er skrevet av Bill Cook og den amerikanske versjonen var en hit for Roy Hamilton i 1961.
Kaupthing Bank
Banken er Islands største, og har filialer i 16 land. Den har over 2 400 ansatte totalt, og 36 filialer på Island. Ved utgangen av 2005 hadde banken totale eiendeler på € 34 mrd. Under den internasjonale finanskrisen i 2008 fikk Kaupthing betydelige finansieringsproblemer på grunn av sin involvering i det amerikanske finansmarkedet.
LP
Historie
En forløper til den moderne LP-platen, ble oppfunnet av Thomas Alva Edison i 1926. De spilte på 80 omdreininger per minutt og ble gitt ut i størrelser på 25 cm (10 tommer) i diameter som kunne spille 24 minutter til sammen, og 30 cm (12 tommer) som kunne spille 40 minutter til sammen. Rillene på platene var tynne som hårstrå (over 17 riller pr. mm) og diamantstiften som spilte platene var tynnere enn avispapir. Platene hadde lavt volum, noe som Edison Records sa var fordi platene var beregnet for å bli spilt i middagsselskaper. På grunn av de tynne rillene ble platene fort slitt ned og de kunne ikke brukes til daglig. Slagordet til kampanjen var «Entertainment from Soup to Nuts». I alt ble det introdusert fem grammofonmodeller til å spille disse nye platene. Det ble også solgt oppgraderingssett til grammofoner uten LP-utstyr. Det ble ikke noen stor suksess. Bare 6 plater ble utgitt, og Edison sluttet å produsere LP-plater og utstyr etter et år. I 1931 ble første plate (RCA-L16000, Wayne King and his Orchestra, Popular Selection) med 33 1/3 RPM utgitt. De ble utgitt i "shellakk" (ikke vinyl) Og 10" størrelse. De første utgivelsene (L-16000 serien) hadde innspilling bare på en side og "RCA Program Transcription" på labelen. i 1948 ble første LP på vinyl (Long Playing) utgitt. Dette var i 10" størrelse med Frank Sinatra (CL-6001 "The Voice of Frank Sinatra") med plateselskapet Columbia (US). Samme år ga Columbia ut totalt 30 titler i dette formatet. På 50-tallet ble det vanlig med 12" størrelse på LP. Den første stereoutgivelsen kom ut 1957 av plateselskapet Bel Canto (US). Tittelen var "Stereophonic Demonstration Record" SR 1000.
Far Beyond Driven
Mottagelse
Rolling Stone (5/19/94, s.103) – 4 Stjerner – «...a kind of aesthetics of thud...the real art smolders in the noise itself...»
Entertainment Weekly (4/1/94, s.54) – Karakter: B+ – «If you're burned out on raging young men spewing aggression atop jackhammering drums and grinding guitars, then pass on Pantera. But if you've still got a yen for that sort of fare, than you can't do much better than this slab of metallic mayhem».
LP
Fysiske og tekniske aspekter
Disc jockeyer (eller DJs) bruker fremdeles vinylplater ettersom det ikke finnes en like god og enkel måte å finne spor på kassetter eller CD-er som på plater. Disse formatene begrenser de kreative mulighetene. Mens DJ i dag omfatter scratching og manipulering med avspillinger, blanding av låter osv, var den oppinnelige disc jockey en som rett og slett spilte av låter fra LP-plater eller vinylsingler og vekslet mellom to platespillere. Han kunne presentere låtene og spille spesielle låter på oppfordring fra publikum. Disk jockeyfunksjonen er også uløselig knyttet til begrepet discoteque. Kunsten å lage elegante overganger med rytmer og instrumenter fra en låt til den neste slik at stemningen, rytmen og trykket på dansegulvet holdt seg nesten konstant er utviklet over tid.
Gjengivelse og formater
I tillegg til standard, sort vinyl, finnes det spesielle plater med farger og også plater med bilder trykt på papp laminert mellom to lag gjennomsiktig PVC. Plater i forskjellige former ble også laget.
Government of Ireland Act 1920
Bakgrunn
På grunn av denne historiske bakgrunnen har loven også blitt kalt Fjerde lovforslag om Home Rule.
Delingen av Irland
Sør-Irland skulle bestå av hele Irland unntatt grevskapene Antrim, Armagh, Down, Fermanagh, Londonderry og Tyrone samt byene Belfast og Londonderry. Disse områdene skulle utgjøre Nord-Irland. Bakgrunnen for denne inndelingen var at disse seks av de ni grevskapene i Ulster ble sett som det største området hvor unionistene kunne antas å ha et sikkert flertall i overskuelig fremtid. Fermanagh og Tyrone hadde dog allerede på dette tidspunkt nasjonalistisk flertall.
Virkninger
Selv om Det forente kongerike Storbritannia og Irland opphørte å eksistere i praksis som følge av 1920-loven, var det først i 1927 at statens navn og monarkens tittel formelt ble endret gjennom Royal and Parliamentary Titles Act.
Vilnius
Navnet
Vilnius er kjent under mange forskjellige navn på mange forskjellige språk igjennom historien. Mange av navnene som ikke er litauisk er: polsk: Wilno, belarusisk: Вiльня (Vilnia), tysk: Wilna, latin: Vilna, latvisk: Viļņa, jiddisk: ווילנע (Vilne), belarusisk Вільня. Det gamle russiske navnet er Вильна / Вильно (Vilna/Vilno), mens Вильнюс (Vil'njus) brukes nå. Navnene Wilno og Vilna har også blitt brukt i gammelengelske og franske publikasjoner.
Klima
Varme somre med dagstemperaturer over 30 °C forekommer, men stort sett er klimaet ganske likt det man finner i nordre del av Tyskland, Danmark og Sør-Sverige.
Tyreoideastimulerende hormon
TSH stimulerer skjoldbruskkjertelen (skjoldbruskkjertel = thyroidea)
Landsbanki
Landsbanki (Landsbanki Íslands, også kjent som Landsbankinn på Island), er den eldste og nest største av de tre store private bankene på Island.
Banken ble grunnlagt i 1885, og fungerte som sentralbank på Island inntil 1961. Den gang var utstedelsen av penger en viktigere del av sentralbankens oppgaver enn pengepolitikk. Islands sentralbank tok over sentalbankrollen etter et vedtak på Alltinget. Banken er fortsatt eid av Staten, men gikk gjennom en sammenslåing med Samvinnubanki (Samvirkebanken). Landsbanki ble gjort om til et allment aksjeselskap 1. januar 1998. Senere ble banken mer og mer privatisert i perioden 1998 til 2003.
Sarabråtveien (Oslo)
Sarabråtveien (7–15, 2A–12) er en vei på Ulsrud i bydel Østensjø i Oslo samt en skogsvei innover i Østmarka. Den går fra Hellerudveien til Østmarkseteren. Den har felles trasé med Østmarkveien et stykke opp til parkeringsplassen ved Ulsrudvannet. Derfra går den videre som turvei til Sarabråten på østsiden av Nøklevann. I bakkene ned mot Nøklevann fra Østmarkseteren inngår en korketrekkersving. I de senere år er imidlertid turveien lagt utenom denne.
Veien ble anlagt på Thomas Heftyes initiativ i 1854, og navnet har vært i bruk lenge.
Nåde
Forståelsen av ordet nåde slik det brukes i Bibelen har sin bakgrunn i det orientalske eneveldige kongestyret. At en konge viste nåde betydde alltid at han personlig grep inn i en persons liv og ga ham noe direkte eller tilgav ham all skyld. Bibelen beskriver alltid nåde som Guds umiddelbare inngrep, hjelp og gave. Å stå i nåden er derfor å stå i et umiddelbart personlig forhold til Gud, hvor Gud er giver og opprettholder.
Mechanitis
Mechanitis er en slekt av sommerfugler som hører til gruppen Ithomiini i den store familien flikvinger (Nymphalidae). Det er kjent fire arter som alle lever i den Neotropiske region (Sør- og Mellom-Amerika).
Sleepy Hollow (film)
Handling
Sleepy Hollow er løst basert på Washington Irvings berømte novelle Legenden om Sleepy Hollow fra 1820. Hovedpersonen er Ichabod Crane, som er en etterforsker fra New York, som drar til byen Sleepy Hollow for å løse en drapsgåte. Tre mennesker har blitt drept i løpet av to uker. Når han kommer til byen er det en dyster stemning, mye tåke og nærmest falleferdige bygninger gjør at man får inntrykk av en spøkelsesby.
Veum
Fra Veum sykehus til Veum Park
På Veum ble et psykiatrisk sykehus satt i drift i 1914, med et nyklassistisk hovedbygg tegnet av arkitekt Kristian Biong. Sykehuset hadde ulike navn i årenes løp, men lokalbefolkningen omtalte stedet som «Veum». Institusjonen ble etter hvert en del av Sykehuset Østfold, og den psykiatriske avdelingen ble i 2015 flyttet til det nybygde sykehuset på Kalnes.
Eyüp
Eyüp  er en bydel i Istanbul, nord for bysentrum på vestsida av Det gylne horn. Eyüp er også navnet på en av Istanbuls kommuner eller administrative distrikter. Det administrative området strekker seg nordover like til svartehavskysten.
Hanus við Høgadalsá
Politisk arbeid
Han var med på å danne partiet Tjóðveldisflokkurin i 1948, i protest mot at Færøyene ikke fikk sin uavhengighet fra Danmark etter folkeavstemningen to år tidligere. En amerikansk etterretningskilde beskrev Erlendur Patursson, Jákup í Jákupsstovu og Hanus við Høgadalsá som den reelle ledelsen i Tjóðveldisflokkurin. Samme kilde beskrev Hanus við Høgadalsá som den mest tillitvekkende av dem – en sindig, dyktig og moderat politiker som nøt tillit hos befolkningen.
Hvit tannspinner
Utseende
En middelsstor (vingespenn 34 – 41 mm), litt slankbygd spinner. Den er snøhvit, mange, men ikke alle, har oransjefargede flekker på forvingene. Hodet er ganske lite, antennene er smalt fjærformede hos hannen, trådformede med ganske kort kamtanning hos hunnene, og nesten halvparten så lange som forvingen. Kroppen er forholdsvis kort og sylindrisk. Brystet er kledt med lange, hvite hår, bakkroppens hårvekst er mye kortere. Forvingen er avrundet trekantet, hvit, med varierende tegninger. Den typiske formen har to – tre, uregelmessig formede, svartkantede, oransje flekker rundt midten av vingen, men noen (såkalte f. albida) kan mangle disse flekkene. Dessuten er det en mer eller mindre tydelig tverr-rad av mørke flekker i vingens ytre halvdel, som antyder et tverrbånd. Omtrent midt på forvingens bakkant er det en dusk av lange, bakoverrettede hår som står opp son en "tann" på ryggsiden når sommerfuglen hviler. Bakvingen er ensfarget hvit. Larven er naken, uten kroppsutvekster, grønn med en gul sidestripe.
Barbara Margaret Trimble
Før hun ble forfatter på fulltid arbeidet Trimble som skolelærer og fotpleier. Fram til 1978 brukte hun pseudonymet Margaret Blake, hvoretter hun skiftet til BM Gill. Muligens for å unngå forveksling med en britisk forfatter med virkelig navn Margaret Blake som begynte å publisere romantikk på dette tidspunktet. Bøker av Margaret Blake utgitt etter 1978 er ikke forfattet av Trimble.
Fylkesvei 541
2019 ble strekningen gjennom Sveio flyttet til fylkesvei 4980. Den tidligere strekningen mellom Ekornsætre og Rubbestadneset ble overført til fylkesvei 542.
Bob Marley
Han spilte på Hortenfestivalen i 1978.
Karriere
I 1976 ble albumet Rastaman Vibration utgitt. I desember samme år skulle Bob Marley og The Wailers opptre på en fredskonsert i Kingston. Tre dager før konserten ble Bob Marleys bolig stormet av et uvisst antall maskerte menn som skjøt alt som rørte seg. Bob Marley ble truffet i albuen, mens hans kone ble skutt i hodet men overlevde utrolig nok. Tre dager senere sto Bob Marley på scenen. Der viste han frem sitt tre dager gamle skuddsår, og fortsatte å spre sitt budskap om samhold og «One Love». Etter drapsforsøket på Bob Marley flyttet han til London. Der bodde han i 14 måneder før han returnerte til Jamaica og utga albumene Survival og Uprising. I 1980 spilte Bob Marley og The Wailers i Harare på Zimbabwes frigjørelsesdag fra Storbritannia. Både Prins Charles og Robert Mugabe var tilstede.
Marley var en av flere reggae-musikere som var knyttet til religionen rastafarianisme, og en av hans tekster er utgitt på norsk i antologien Svart Messias (2011), som omfatter tekster fra ulike afroamerikanske religiøse retninger.
De siste årene og død
Han var rastaman fra han var 21 år til sin død, 36 år gammel. Bob Marley oppnådde stor internasjonal suksess, til tross for at han bare var internasjonalt kjent i sju år mens han levde. I 1979 etablerte han sitt eget studio og plateselskap, «Tuff Gong», i Kingston. Tuff Gong har vært brukt av mange forskjellige reggaeartister.
Matsushima kraftverk
Anlegget ble utbygd omkring årene 1995–2000. Brenselkilden er kull.
Nordvision
Nordvision (NV) er et fast TV-samarbeid mellom de nordiske allmennkringkasterne norske NRK, danske DR, svenske SVT, islandske RÚV og finske Yle. I tillegg har Nordvision fire assosierte medlemmer: Utbildningsradion (UR) og Sveriges Radio, Kringvarp Føroya (KVF) fra Færøyene og Kalaallit Nunaata Radioa (KNR) fra Grønland. Hovedkvarteret til Nordvision er DR Byen i København.
Holtermann
Holtermann er et norsk slektsnavn med opprinnelse i Tyskland. Slektens første kjente mann er Coert Holtermann i Rothenburg. Slekten kom til Norge i 1673 med Henrich Holtermann (1650–1730, sønn av Coert Holtermann og Anna Delfendahl), som tok borgerskap i Bergen 9. november 1676. «Hindrich Holterman» giftet seg i 1676 (8. januar 1677 ifølge slektsboken) med Anne (eller Anna) Castensdaatter Bagge i Domkirken i Bergen. Carsten (Casten) Bagge innvandret til Bergen fra Law ved Rostock. Ved sønnen Carstens dåp er moren kalt Anna Bagge og faren «schomager» Hinrich Holterman. Anna Bagge (1660-1730) og Henrich Holtermann hadde 16 barn. En av hans sønner var Carsten Holtermann (1680–1757), gift med Sara Davidsdtr Faye og deretter med Anna Myhlenport; og Henrik Holtermann (1683–1728), Trondheim. Carsten tok borgerskap i Bergen 1704 (med yrke skipper), mens broren Henrik/Henrich («kjøbmand») tok borgerskap i 1706. Den unge Ludvig Holberg var omgangsvenn med Carsten Holtermann.
Kjente medlemmer av slekten Holtermann
Politikeren Christian Holtermann Knudsen fikk navnet Holtermann fra sin fadder, kjøpmannen Nicolay Holtermann som han ikke var i slekt med.
Port Chalmers
Port Chalmers er hovedhavnen til byen Dunedin, New Zealand. Selv om det har vært en forstad siden den lokale omorganiseringen i 1980 er den fremdeles ansett, av de fleste menneskene i Dunedun, som en egen by med omtrent 3,000 innbyggere. Port Chalmers ligger ti kilometer inne i Otago Harbour, omtrent femten kilometer nordøst for sentrum av Dunedin.
Den tapte verden
Den tapte verden eller The Lost World kan vise til:
Kjartan Mohr
Liv og virke
I 1958 ble han portugisisk visekonsul i Tórshavn.
1001 egg
Historikk
Utstillingene har stått fremme i 1-3 uker før påske, og blitt tatt ned etter 2. påskedag. Perioden før påske kalles faste. Fasten innledes 40 dager før 1.påskedag (ikke medregnet søndager), og dagene markeres med karneval i store deler av verden. Tårnseilernes Operaball kan sees som en del av den europeiske karnevalsfeiringen med røtter til Venezia, Roma og Paris. Idag er maskeradeballene kanskje best kjent rundt Østerrike og Tyskland. Ved utstillingen 1001 egg i Norsk Folkemuseum i 2002 ble det også vist kostymer fra Tårnseilernes Operaballsystuer for å vise sammenhengen mellom karneval, faste og påsketradisjonene.
Utstillingskalender
Andre utstillinger:
William Vance
William van Cutsem, kjent under artistnavnet William Vance, (født 9. august 1935 i Anderlecht, død 14. mai 2018 i Santander) var en belgisk tegner og tegneserieskaper. Han er kjent for å ha hatt en nøyaktig strek og naturtro tegninger. Han sto bak kjente serier som Bruno Brazil, Bob Morane, Bruce J. Hawker og Kodenavn XIII. I tillegg tegnet Vance to bind av Marshall Blueberry.
Isvei
Estland
Isveien avmerkes med nåletreskvister med 50–100 meters innbyrdes avstand. De må kun beferdes i dagtimene. Den innbyrdes avstand mellom bilene skal være minst 250 meter. Kjørehastigheter opp til 70 km/t er tillatt, men kjørsel med hastigheter på 25–40 km/t skal unngås på grunn av resonans og fare for issprekker, på samme måte som all stans er forbudt. Sikkerhetsselen skal ikke være fastspent. Kjøretøyenes vekt må ikke overstige 2–2,5 tonn.
Harald Sund
Harald Thorbjørn Sund (født 16. februar 1876 i Gildeskål i Nordland, død 9. april 1940 i Oslo ) var en norsk arkitekt som etablerte seg som arkitekt i Kristiania i 1914 etter utdannelse i Trondheim og 16 års studie- og arbeidsopphold i England. I samarbeid med arkitekt og reguleringssjef i Aker, August Nielsen, tegnet han en rekke kirker og andre bygninger over hele Norge de første årene av 1900-tallet. Blant annet ble de bedt om å tegne plantegninger for distriktslegeboliger og de vant konkurransen om bibliotek i Fredrikstad i konkurranse med over 70 deltakere.
Unionen Sør-Afrika
Konstitusjon
I motsetning til Canada og Australia var unionen en enhetsstat, fremfor en føderasjon, hvor hver av kolonienes parlamenter ble avskaffet og erstattet med provinsråd. Et parlament med tokammersystem ble opprettet som bestod av et representantenes hus og et senat, og dets medlemmer ble for det meste valgt av landets hvite minoritet. Under unionen forandret stemmeretten seg flere ganger, ofte for å dekke behovene til den sittende regjeringen. Parlamentarisme rådet og med unntak av sikring av prosedyrer, var domstolene ute av stand til å blande seg inn i parlamentets avgjørelser eller politikk.
Sør–Afrikavedtaket la ned to provisjoner med tanke på rase: For det første bygget det inn stemmerettsystemet til Kappkolonien som opererte fritt for rasevurderinger (selv om sosio–økonomiske restriksjoner gjorde at det ikke var mulig for ikke–hvite å ha reelt politiske uttrykk). For det andre gjorde det «innfødte affærer» til en sak for den nasjonale regjeringen. Praksisen var derfor å etablere en minister for innfødte affærer.
Unionen Sør–Afrika og Sørvest–Afrika
Walvis Bay som nå er i Namibia var opprinnelig del av Unionen Sør–Afrika siden den var del Kappkolonien ved inngåelsen av unionen. Walvis Bay ble i 1921 integrert med klasse C–mandatet i resten av unionens periode og i republikktiden.
Interesseorganisasjon
En interesseorganisasjon, eller interessegruppe, er en organisasjon eller forening som har som hovedmål å fremme de (økonomiske/politiske) interessene til sine medlemmer. Interesseorganisasjoner har en betydelig innflytelse i vestlige demokratier og kanaliserer sine medlemmers interesser til politikere og administrativ ledelse.
Harald Huysman
Harald Huysman (født 7. januar 1959) er en tidligere motorsportfører fra Norge. Huysman konkurrerte blant annet i Formel Ford, Britisk Formel 3 og Indy lights. I etterkant av sin egen karriere har Huysman vært manager for briten Jenson Button. Harald Huysman er nå daglig leder på Rudskogen Motorsenter og driver også Harald Huysman Karting på Alnabru i Oslo.
Steve Seymour
Stephen «Steve» Andrew Seymour (født 4. oktober 1920 i New York City, død 18. juni 1973 i Los Angeles) var en amerikansk friidrettsutøver som deltok i de olympiske leker 1948 i London.
Kazimierz Dziedzioch
Utmerkelser
I norsk statsråd i London 20. mars 1942 ble det besluttet å tildele Dziedzioch Krigskorset med sverd for innsatsen ved Narvik. Innstillingen omtaler hans innsats slik: «16 år gammel ubrukbargjorde han 2 mitraljøser ved å skyte på dem på kort hold med en morter. Han blev såret i begge ben og måtte få amputert høire fot.» Utmerkelsen ble overrakt Dziedzioch av Norges militærattaché i Washington, D.C. under et støttearrangement for Polen i New York.
Stuart McCall
Etter sin aktive karriere som spiller har Stuart McCall vært trener for Bradford City AFC fra 2007 til februar 2010, og fra 30. desember samme år i Scottish Premier League-klubben Motherwell FC. Her oppnådde han allerede i første sesong å ta laget til finalen i Scottish Cup, hvor laget tapte 3-0 for Celtic FC, og ble i sesongen 2011-2012 blitt utnevnt til månedens manager to ganger, for juli/august og oktober.
Sisikveien (Oslo)
Sisikveien (1–47, 2–46) er en vei på Bjørndal i bydel Søndre Nordstrand i Oslo. Den går som blindvei nordover fra Slimeveien.
Einar Gundersen
Einar «Jeja» Gundersen (født 20. september 1896 i Hjellen, Skien, død 29. oktober 1962 i Tønsberg) var en norsk i fotball. Han var en målfarlig spiller som var spesielt kjent for hodespillet sitt fra sin posisjon på indre venstre. Det finnes ingen eksakt statistikk for hvor mange mål «Jeja» scoret i sin klubbkarriere, men det anslås at han scoret omtrent 500 mål på 400 kamper.
Klubbkarriere
Einar Gundersen debuterte for Odd i 1914 og spilte for dem til 1927, med unntak av én sesong i Snøgg (1916). Han vant Norgesmesterskapet med Odd i 1915, 1919, 1922, 1924 og 1926. I tillegg vant han seks kretsmesterskap med Odd og ett med Snøgg. Gundersen ble i 1934 utnevnt til æresmedlem i Odd.
Khải Định
Khải Định hadde som sin far en svak helse og døde av tuberkulose i keiserpalasset i Huế.
Prosentsystemet i handikappidrett
Hovedgruppering av skadegruppe
Hovedgrupperingen, og dermed første del av den notasjonen som brukes, peker på hvilken skadegruppe utøveren tilhører:
Konkurranseklasser
Innen hver skadegruppe deles utøverne inn i undergrupper etter hvilken grad av funksjonshemming de innehar.
Prosentsatser
For 2005-06 gjelder følgende prosentsatser:
Cato Zahl Pedersen er i klasse LW 5/7.
Gunnar Thoresen
Thoresen spilte klubbfotball for Larvik Turn, der han debuterte 16 år og 10 måneder gammel og scoret to ganger mot Lisleby Fotballklubb. Han ble seriemester i Hovedserien 1952-53, Hovedserien 1954-55 og Hovedserien 1955-56, og to ganger på rad seriens toppscorer (1952–53 og 1953–54). Tilsammen scoret han 425 mål på 472 kamper for klubblaget, 91 av disse ble scoret i toppseriekamper. Hans siste sesong var i 1962. Han er en av få spillere som scoret seks mål i en norsk toppseriekamp. Det skjedde da Larvik Turn slo Nordnes Idrettslag fra Bergen 12–0 hjemme den 16. august 1953.
Volda
Volda er en kommune i Møre og Romsdal. Den grenser i nord til Ørsta og Ulstein, i sør til Stad kommune og Stryn, i øst til Stranda og i vest til Vanylven. Det er også grense mot Herøy ved at grensene mellom Volda, Ulstein, Herøy og Vanylven møtes i Rovdefjorden. «Nye» Volda kommune er fra 2020 sammensatt av de tidligere kommunene Volda på Sunnmøre og Hornindal i Nordfjord (Sogn og Fjordane fylke) samt Bjørke og Viddalen grunnkretser fra Ørsta kommune. De to grunnkretsene hadde 105 innbyggere per 1. januar 2019.
Næringsveier
Kommunesenteret Volda har høgskole, sykehus og høyteknologisk industri. Den offentlige sektoren står særlig sterkt, og andelen av arbeidsstyrken som jobber i den, er over både lands- og fylkesgjennomsnittet. Brunvollkonsernet, som leverer ulike typer systemer til maritim sektor, har en produksjonsavdeling i Volda. Det er i tillegg flere andre små og mellomstore industribedrifter i kommunen.
Sport og fritid
Det er to skisenter i kommunen; Volda Skisenter og Hornindal skisenter. Flere av bygdelaga har også lysløyper. Det er et godt utvalg av merkede turstier i kommunen, og i Vassbotn er det en ni-hulls golfbane. Volda har og tre fotballbaner, Mork har ei fotballbane og Hornindal har både ei fotballbane og ei friidretts bane. Volda Ørsta flyklubb driver både med småfly og har egen avdeling for modellfly. Bratt sykkelklubb har etablert downhill-løype i Bratteberg.
Årlige arrangement
Dei Nynorske Festspela er en festival for nynorsk litteratur og kultur. Festspillarrangementene blir i hovedsak holdt i Ivar Aasen-tunet, men også andre steder i Volda og Ørsta. Programmet består blant annet av opplesninger, litteratursamtaler, språkdebatter, prisutdelinger, konserter og kunstutstillinger. Festspillene arrangeres siste uka i juni.
Hamsunsenteret
Hamsunsenteret er et nasjonalt senter og museum viet til forfatteren Knut Hamsun, hans liv og forfatterskap. Det ligger på Presteid i Hamarøy, og stod ferdig 4. august 2009 i forbindelse med 150-årsjubileet for Hamsuns fødsel. Senterets utstilling åpnet for publikum i juni 2010.
Adil Dyani
Adil Dyani er en av få skateboardere som har tatt VM-tittel i to forskjellige grener av sporten (Vert ramp og Highest Air).
Alkoholkommisjonen av 1910
Alkoholkommisjonen av 1910 ble nedsatt av Stortinget. Kommisjonen skulle gjennomgå norsk alkoholpolitikk, og komme med forslag til endringer. Kommisjonen fikk 9 medlemmer. Medlemmene representerte såvel politiske partier som ulike fagmiljøer. Leder for kommisjonen ble Axel Holst (Generalsekretær i Legeforbundet).
Castletown (Man)
På plassen foran Castle Rushen står en obelisk som aldri ble gjort ferdig grunnet manglende finansiering.
Religion
Det er tre kirker i byen. Metodistkirken som ligger i Arbory Street ble grunnlagt i 1932 og Castletown er en del av tre metodistdistrikter på øya, som igjen er en del av Den britiske metodistsammenslutning. Kirken St Mary’s ved havnen i Hope Street er den engelske kirkes sognekirke i Castletowns sogn innenfor Sodor og Man bispedømme. Kirkebygningen ble innviet som en kirke i 1985 da menigheten ble flyttet fra Garrison Church i Castletown Square. Den romersk-katolske kirkes kirkebygning som også heter St Mary's ligger i Bowling Green Road og ble bygget en gang på 1820-tallet. Det var den første katolske kirke som ble bygget på Man etter reformasjonen i England.
719 skvadron
719 skvadron var en av Luftforsvarets avdelinger, opprettet 1. januar 1966.
Knole House
I 1566 ble Knole anskaffet av Thomas Sackville, fetteren til Elisabeth I. Hans etterkommere bor fortsatt der. En av disse var forfatteren Vita Sackville-West, hvis bok Knole and the Sackvilles (1922) regnes som en klassiker i litteraturen om engelske herregårder. Hennes venninne Virginia Woolf skrev Orlando etter inspirasjon fra huset og Sackville-familien.
John Garfield MacDonald
MacDonald vant en olympisk sølvmedalje i friidrett under Sommer-OL 1908 i London. Han kom på andreplass i tresteg med et hopp på 14,76, bak britiske Timothy Ahearne som vant med 14,92 som var ny verdensrekord.
Norsk Audiopedagogisk Forening
Norsk Audiopedagogisk Forening er en selvstendig fagpedagogisk organisasjon stiftet den 26. mai 1896. Navnet var da Norges døvstummelærerforening, og gjennomgikk flere endringer. Det nåværende navn er fra 1973.
Yantan
Yantan (kinesisk: 沿滩区; pinyin: Yántān Qū) er et bydistrikt i byprefekturet Zigong i provinsen Sichuan i Folkerepublikken Kina. Det har et areal på 467,99 km² og teller 389.100 innbyggere (2005).
Squire
Bilen ble bygd av Squire Car Manufacturing Co. Ltd. Britain. Bilen var en drøm som grunnleggeren, Adrian Morgan Squire (1910-1940) hadde hatt siden han gikk på skolen, og han satte alt inn på å realisere drømmen. Derfor ble bilen svært dyr, og ble solgt bare i 9 eksemplarer.
Venstre
Venstre har kontor i Venstres Hus i Oslo.
Kvinnesak
Venstre spilte fra begynnelsen en stor rolle som pådriver for flere progressive saker, ikke minst kvinnesaken, som på 1800-tallet særlig fokuserte på kvinners rett til høyere utdanning og stemmerett. Norsk Kvinnesaksforening (NKF) ble stiftet samme år som partiet Venstre etter initiativ fra venstrepolitikere som Hagbart Berner, Gina Krog og Cecilie Thoresen, og organisasjonen var i lang tid allment oppfattet som et «underbruk» av Venstre. Blant stifterne av NKF var med ett unntak alle partiformennene og statsministrene fra Venstre frem til 1908/1909 og andre prominente venstrepolitikere. Venstre hadde fortsatt i 1950- og 1960-årene et nært samarbeid med NKF, og mange av de sentrale lederne i NKF var også politikere for Venstre, ikke minst NKFs mest markante leder i etterkrigstiden Eva Kolstad, som senere ble Venstres første kvinnelige partileder. Venstre og NKF samarbeidet i 1950-årene om å avskaffe samskatten, som gjorde at det ikke lønte seg for gifte kvinner å være yrkesaktive.
1972: Splittelse
Tidlig i syttiårene ble de interne uenighetene i Venstre omkring forholdet til EEC tydeligere. I 1972 var dette en av de viktigste årsakene til at Venstre ble splittet på landsmøtet på Røros. Landsmøtet ønsket å binde stortingsrepresentantene til et nei-standpunkt, hvilket medførte at ja-fløyen brøt ut og dannet Det Liberale Folkepartiet. Som en følge av statsminister Brattelis «kabinettsspørsmål til velgerne» ved folkeavstemningen om EF, kom Lars Korvald-regjeringen i stand. Dermed satt Venstre igjen i regjering, selv om store deler av stortingsgruppen hadde meldt overgang til Det Liberale Folkepartiet. Venstre hadde fem statsråder i Korvald-regjeringen, som satt frem til stortingsvalget 1973.
Etter å ha gått inn for borgerlige samarbeidsregjeringer i hele etterkrigstiden, åpnet Venstre før valget i 1985 for første gang for muligheten av å støtte en Arbeiderparti-regjering. Dette valget ble det første der Venstre mistet sin representasjon på Stortinget.